Id-deputat Segretarju Ġenerali tal-General Workers Union Michael Parnis fil-ġimgħat li ġejjin ser itemm il-ħidma tiegħu fil-Union wara karriera trade unjonistika ta’ 35 sena. Dan tħabbar fi stqarrija tal-General Workers Union li qalet li s-Sur Parnis bagħat l-ittra ta’ riżenja lis-segretarju ġenerali Tony Zarb li fiha stqarr li kien unur għalih li ħadem fil-Unjon. Is-sur Zarb u l-amministrazzjoni ċentrali tal-General Workers Union esprimew l-apprezzament tagħhom lis-Sur Parnis għall-ħidma tiegħu fil-Union.